b"\n_START_ARTICLE_\nMellini\xc3\xafta\n_START_SECTION_\nClassificaci\xc3\xb3\n_START_PARAGRAPH_\nLa mellini\xc3\xafta es troba classificada en el grup 1.BD.20 segons la classificaci\xc3\xb3 de Nickel-Strunz (1 per a Elements; B per a Carburs met\xc3\xa0l\xc2\xb7lics, silicurs, nitrurs i fosfurs i D per a Fosfurs; el nombre 20 correspon a la posici\xc3\xb3 del mineral dins del grup), juntament amb els seg\xc3\xbcents minerals: schreibersita, niquelfosfur, monipita, florenskyita, allabogdanita, andreyivanovita i barringerita. En la classificaci\xc3\xb3 de Dana el mineral es troba al grup 1.1.31.4.\n_START_SECTION_\nCaracter\xc3\xadstiques\n_START_PARAGRAPH_\nLa mellini\xc3\xafta \xc3\xa9s un mineral de f\xc3\xb3rmula qu\xc3\xadmica (Ni,Fe)\xe2\x82\x84P; la f\xc3\xb3rmula emp\xc3\xadrica, per\xc3\xb2, \xc3\xa9s Ni2.3Fe2+1.64Co0.01P1.05, on s'observa la pres\xc3\xa8ncia de cobalt en petit\xc3\xadssimes proporcions. Cristal\xc2\xb7litza en el sistema isom\xc3\xa8tric. La seva duresa a l'escala de Mohs \xc3\xa9s 8 a 8,5. De color groc crem\xc3\xb3s.\n_START_SECTION_\nFormaci\xc3\xb3 i jaciments\n_START_PARAGRAPH_\nS'ha descrit a l'\xc3\x80frica, concretament al Marroc."